টেরি বুট (ইংরেজিঃ Terry Boot) হ্যারির বর্ষের র‌্যাভেনক্ল হাউজের একজন ছাত্র এবং হাউজমেট মাইকেল কর্নার ও অ্যান্থনি গোল্ডস্টেইনের ঘনিষ্ঠ বন্ধু। "অর্ডার অফ দ্য ফিনিক্সে" টেরি ডাম্বলডোরের আর্মিতে যোগদান করে। বছরের শেষ দিকে হগওয়ার্টস এক্সপ্রেসে যে ছয়জন ডিএ সদস্য হ্যারিকে ম্যালফয়, ক্র্যাব ও গয়েলের আক্রমণ থেকে রক্ষা করেছিল, টেরি তাদের মধ্যে অন্যতম। "হাফ-ব্লাড প্রিন্সে" টেরি হোরেস স্লাগহর্নের অ্যাডভান্স পোশন ক্লাসের জন্য মনোনীত হয়। "ডেথলি হ্যালোসে" টেরি হ্যারি, রন ও হারমায়োনিকে সমর্থন করার অপরাধে ক্যারোদের হাতে নির্যাতিত হয় এবং পরবর্তীকালে হগওয়ার্টসের যুদ্ধে অংশগ্রহণ করে।

রাউলিংয়ের প্রাথমিক প্রি-ক্যানন ক্লাস লিস্টে টেরির নাম ছিল ট্রেভর। টেরিকে এখন পর্যন্ত কোন চলচ্চিত্রে দেখা যায়নি। তবে "অর্ডার অফ দ্য ফিনিক্স" ভিডিও গেমে তার উপস্থিতি রয়েছে।

কেটি বেল
জ্যাকেরিয়াস স্মিথ
সুজান বোনস
টেরি বুট